Giuseppe Meazza

Giuseppe Meazza (1910-yil 23-avgust — 1979-yil 21-avgust) italiyalik futbol murabbiyi va futbolchisi. Faoliyati davomida asosan 1930-yillarda Milanning „Inter“ klubida oʻynagan, klub safida 365 oʻyinda 242 ta gol urgan va uchta A Seriya, shuningdek, Italiya kubogini qoʻlga kiritgan. Meazza keyinchalik Varese va Atalanta bilan oʻynaganidan tashqari, mahalliy raqib Milan, shuningdek, Turindagi asosiy raqibi Yuventus jamoasi tarkibida ham oʻynadi. Xalqaro miqyosda u Italiya miliiy terma jamoasini ketma-ket ikki jahon chempionatida (1934, 1938) gʻalaba qozonishida katta ishni amalga oshirdi. 1938-yilgi turnir yakunida esa musoboqaning eng yaxshi futbolchilari qatoriga kiritildi. Meazza barcha davrlarning eng buyuk futbolchilaridan biri hisoblanadi, shuningdek, sportdagi koʻpchilik tomonidan Italiyaning eng buyuk futbolchisi sifatida qabul qilinadi. Juzeppe Prisko va Janni Brera uni barcha davrlarning eng buyuk futbolchisi deb bilishgan.

Jovanni Ferrari, Gido Masetti va Eraldo Monzeglio bilan birgalikda u ikki marta jahon chempionligini qoʻlga kiritgan toʻrt nafar italiyalik futbolchidan biridir. Nafaqaga chiqqanidan soʻng, u Italiya terma jamoasida 1952-yilgi yozgi Olimpiyada oʻyinlarida bosh murabbiyi boʻlib ishladi va bir qancha italyan klublari, shu jumladan sobiq klublari Inter va Atalanta, shuningdek Pro Patria va Turkiyaning Beshiktosh klublarida ham murabbiylik qilgan.

Texnik mahorati, samarali gol urishi va ijodkorlik qobiliyati tufayli Italiya matbuoti faoliyati davomida unga tez-tez unga nisbatan „il genio“ (daho) laqabini berishardi. U jahon chempionati tarixidagi eng yaxshi toʻrtinchi oʻyinchi boʻldi. Mashhur hujumchi Meazza oʻz faoliyatida uch marta A Seriyaning eng yaxshi toʻpurari sovrinini qoʻlga kiritdi. A Seriyada 216 gol bilan u José Altafini bilan birga A Seriyada tarixida toʻrtinchi eng koʻp gol urgan futbolchi va 33 gol bilan Italiya terma jamoasi uchun tarixdagi ikkinchi eng koʻp gol urgan futbolchi hisoblanadi. U 338 ta gol urganbarcha musobaqalarda uchinchi eng koʻp gol urgan italiyalik futbolchidir. U shuningdek, A Seriyada 100 ta gol urgan eng yosh futbolchi boʻlib, bu muvaffaqiyatga 23 yoshu 32 kunlik yoshida erishgan. 1980-yil 3-martda futbolchi vafotidan soʻng, oʻzining tugʻilgan shahri Milan shahridagi, bugungi kunda uning ikki sobiq klubi, „Inter“ va shaharlararo raqiblari „Milan“ tomonidan birgalikda foydalaniladigan asosiy San Siro stadioni futbolchi sharafiga Stadio Juzeppe Meatsa nomini oldi. 2011-yilda Italiya futbol federatasiyasi tomonidan Italiya futboli shon-sharaf zaliga kiritildi. Faoliyati davomida, jumladan, oʻrtoqlik oʻyinlari bilan hisoblanganda Meazza 546 ta gol urdi.

Faoliyat statistikasi

Club

Xalqaro 

 Ballar va natijalar birinchi navbatda Italiyaning gollari roʻyxatini koʻrsatadi, ballar ustuni har bir Meazza golidan keyin ochkoni koʻrsatadi.

Trivia 

 Meatza xorijda murabbiylik qilgan birinchi italiyaliklardan biri boʻlib, 1948-49-yillarda Turkiyaning „Beshiktosh“ klubini boshqargan.

 „Inter“da yoshlar murabbiyi boʻlib ishlayotganida u Sandro Mazzola bilan tanishdi. Bolaning juda yoshligida otasidan ayrilish azobini tushunib, uning mahoratini anglagan Meazza yosh Sandroni oʻz qanoti ostiga oldi va uni „Inter“ bilan shartnoma imzolashga koʻndiradi. Biroq, bu munozarali, chunki Sandro va uning ukasi Ferruchcio Mazzolani „Inter“ga olib kelish sharafi oʻsha paytdagi „Inter“ futbolchisi Benito „Veleno“ Lorensiga ham tegishli boʻlib, u oʻgʻil bolalarning otasi bilan doʻst va italiyalik hamkasb boʻlgan. Torino afsonasi Valentino Mazzola .

 Meazza — FIFA Chempionlar Zaliga nomzodi va Italiya futboli shon-shuhrat zaliga kiruvchi. U IFFHS / FIFA tomonidan 20-asrning eng yaxshi 25 jahon oʻyinchisidan biri sifatida 2-eng yaxshi italyan oʻyinchisi sifatida tanlangan va 2015-yilda Italiyaning Sport shon-shuhrat xiyoboniga kiritilgan.
 Meatza bugungi kunda ham Xose Altafini bilan birga A Seriya tarixidagi eng yaxshi toʻpurar boʻlib turibdi.
 Koʻpgina italiyalik futbol mutaxassislari, shu jumladan Alberto Jokattoli uni tarixning eng yaxshi futbolchisi deb bilishadi va hatto Silvio Piolaning soʻzlaridan iqtibos keltiriladi: „U, shubhasiz, italiyalik eng buyuk futbolchilardan biri. U bizning buyuk mamlakatimizning ramzi va biz uni qadrlashimiz kerak.“
 Meatsa 33 gol bilan Italiya terma jamoasining ikkinchi eng koʻp toʻpurari boʻlib turibdi. Uning rekordi Gigi Riva 1973-yilning 9-iyunida Braziliyaga qarshi oʻyinda durangga erishgunga qadar saqlanib qoldi. Oʻsha kuni Meatzaning „Riva yaxshi, u Kipr va Turkiyaga qarshi oʻyinlarda koʻp gol urdi. Albatta, mening gollarim muhimroq edi“ degan soʻzlari bor edi.

 Meatzaning ikki sobiq klubi — „Inter“ va „Milan“ga mezbonlik qiladigan Milanning „San Siro“ stadioni uning sharafiga Stadio Juzeppe Meatsa deb nomlandi.

Yutuqlar 
Inter Milan

 Serie A: 1929-30, 1937-38, 1939-40
 Italiya kubogi: 1938-39

Italy

 FIFA Jahon chempionati: 1934, 1938
 Markaziy Yevropa xalqaro kubogi: 1927-30, 1933-35
 Markaziy Yevropa xalqaro kubogi: Runner-up: 1931-32

Individual

 Serie A top goalscorer: 1929-30, 1935-36, 1937-38
 Mitropa kubogi eng yaxshi toʻpurar: 1930, 1933, 1936
 FIFA Jahon chempionati Oltin toʻp: 1934
 FIFA Jahon chempionatining yulduzlar jamoasi: 1938
 Italiya futboli shon-sharaf zaliga kiritildi (vafotidan keyin sharaf, 2011)
 Italiya sportining shon-shuhrat zaliga kiritilgan: 2015
 Inter Milan shon-sharaf zali: 2019

Manbalar

Havolalar 

 Profile at Enciclopedia del Calcio 
 Inter Profile 
 Juventus Profile 
 FIGC Profile  
 Unofficial Website
 The life of Giuseppe Meazza: A legend ahead of his time — ESPN
 The Mavericks: Giuseppe Meazza: Champion of the world — ESPN

Italiyalik erkak futbolchilari
Futboldagi erkak hujumchilar
Juventus F.K. oʻyinchilari
Inter Milan futbolchilari
AC Milan futbolchilari
Serie A futbolchilari
Italiya erkaklar terma jamoasi futbolchilari
Beşiktaş J.K. Futbol murabbiylari
Italiya terma jamoasi murabbiylari
Serie A murabbiylari
Alifbo boʻyicha sportchilar